《感寓 其八十五》
明代·朱诚泳

公孙为布被，汉人讥诈廉。司马亦布被，举世称大贤。

老聃尝有亦，俭为天下先。俭苟不中礼，魏风有遗篇。

大禹古圣人，至德垂简编。亦有齐晏子，一裘三十年。

何曾独何心，一食费万钱。末俗不可易，临风兴喟然。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。